શીર્ષક: એમેઝોનના બૉસ જેફ બેઝોસઃ જૂનાં પુસ્તકો વેચવાથી માંડીને ધનકુબેર બનવા સુધી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેમણે એવું પણ વિચાર્યું હશે કે મોલની લોકપ્રિયતા ઘટતી જશે અને દુકાનો પોતાનું અસ્તિત્વ ટકાવી રાખવા માટે સંઘર્ષ કરતી હશે. 

એ વિચાર્યા પછી જ તેમણે એમેઝોનનું સામ્રાજ્ય રચવાનો નિર્ણય કર્યો હશે. 

જેફ બેઝોસે એમેઝોનની શરૂઆત 1994માં કરી હતી અને હવે એમેઝોન વિશ્વની પહેલી હજાર કરોડ ડૉલરની કંપની બનવા ભણી આગળ વધી રહી છે. 

આ એ કંપની છે જે ક્યારેક જૂનાં પુસ્તકો વેચતી હતી અને હવે લગભગ દરેક પ્રકારના સામાન સુધી તેની પહોંચ છે. 

જેફ બેઝોસ વિશ્વના સૌથી અમીર માણસ બની ગયા છે. 

તમે આ વાંચ્યું કે નહીં?

જોકે, તેમનું લક્ષ્યાંક વધુ ઊંચું છે. તેમની કલ્પના માત્ર જમીન અને આકાશ સુધી સીમિત નથી. તેનાથી આગળ અંતરિક્ષ સુધી જાય છે. 

તેમણે 2013માં 'વૉશિંગ્ટન પોસ્ટ' અખબાર ખરીદ્યું હતું. એ પહેલાં 2004માં તેમણે બ્લ્યૂ ઑરિજિન નામની એક ઍરોસ્પેસ કંપનીની સ્થાપના કરી હતી. 

બ્લ્યૂ ઑરિજિન અંતરિક્ષ યાત્રા માટેની ટિકિટ વેચવાની યોજના ઘડી રહી છે. 

એક વર્ષ પહેલાં તેમનાં એક ભૂતપૂર્વ પ્રેમિકાએ જણાવ્યું હતું કે જેફ બેઝોસ પોતાનું તકદીર જાતે લખતા લોકો પૈકીના એક છે. 

એ માત્ર પૈસા કમાવા પુરતું મર્યાદિત નથી. એ કમાયેલા નાણાંનો ભવિષ્ય બદલવા માટે કેવી રીતે ઉપયોગ કરવો એ વિશેનું પણ છે. 

સ્પેસ કોલોનીની કલ્પના

જેફ બેઝોસની મહત્વાકાંક્ષા કેટલી વિશાળ હોઈ શકે છે તેનું અનુમાન દાયકાઓ પહેલાંથી કરવામાં આવી રહ્યું છે. 

1964ની 12 જાન્યુઆરીએ ન્યૂ મેક્સિકોના અલ્બુકર્કમાં જન્મેલા જેફ બેઝોસનાં માતાનું નામ જેકી જોરગન્સન અને પિતાનું નામ ટેડ જોરગન્સન છે. 

જેફનો જન્મ થયો ત્યારે તેમનાં માતાની વય માત્ર 17 વર્ષની હતી. જેકી અને ટેડ વચ્ચેના સંબંધનો એક વર્ષમાં અંત આવ્યો હતો. પછી બન્નેના છૂટાછેડા થઈ ગયા હતા. 

જેફ તેમનાં માતા અને સાવકા પિતા માઇક બેઝોસની દેખરેખ તળે ટેક્સસ તથા ફ્લોરિડામાં ઉછર્યા હતા. 

જેફ બેઝોસની બ્રેડ સ્ટોને લખેલી જીવનકથાનું પ્રકાશન 2013માં કરવામાં આવ્યું હતું. 

એ જીવનકથામાં જણાવ્યા મુજબ, જેફ ત્રણ વર્ષના હતા ત્યારે વિજ્ઞાન અને એન્જિનિયરિંગમાં પહેલીવાર રસ દેખાડ્યો હતો. 

એ વખતે તેમણે સ્ક્રૂડ્રાઇવર વડે પોતાનું પારણું તોડી નાખ્યું હતું. 

હાઇસ્કૂલનો અભ્યાસ પૂરો થયો એ વખતે આપેલા ભાષણમાં પણ જેફ બેઝોસે અંતરિક્ષમાં કોલોની બનાવવાની કલ્પનાનો ઉલ્લેખ કર્યો હતો. 

તેમણે પ્રિન્સ્ટન યુનિવર્સિટીમાંથી ઇલેક્ટ્રિકલ એન્જિનિયરિંગમાં બૅચલર ઑફ સાયન્સની ડિગ્રી 1986માં પ્રાપ્ત કરી હતી. 

એ પછી...